Metodický list

Cieľ: Oboznámiť svojich spolužiakov s tradičnými slovenskými receptami zo zeleniny a ovocia.
Vyučovací predmet: Biológia, 7. ročník, Zásady správanej výživy, Zdravý životný štýl
Pomôcky: ovocie, zelenina, orechy, čokoláda, kuchynské náradie, špáradlá, mixér
Príprava: Žiaci si museli nájsť tradičný domáci recept na prípravu zeleninového alebo ovocného jedla. Zabezpečiť si potrebné suroviny a pomôcky.
Postup/realizácia:
Aktivity sme realizovali na hodine biológie v triedach 7.A a 7.B. Žiaci spolu s pozvanými rodičmi najprv pripravili pokrm. Následne svoje jedlo prezentovali spolužiakom, pričom popísali suroviny aj postup prípravy pochutiny. Na záver sme degustovali všetky pripravené dobroty a rozoberali naše chuťové vnemy.
Zhrnutie: 
Žiakom sa aktivita páčila. Spoznali nové chutné  a zdravé jedlá, ktorých recepty si navzájom vymenili. Žiaci si osvojili návyk, že do jedálnička radi zaradia nielen čerstvé ovocie a zeleninu, ale aj jedlá zo zeleniny a ovocia, nakoľko sú nielen zdravé, ale aj chutné.

Príloha:
Recept na cviklový šalát s jablkami – HIT 7. B
Ingrediencie: cvikla, jablká, kyslá smotana, citrónová šťava, soľ
Postup:  Namäkko uvaríme cviklu, olúpeme a nastrúhame. Zmiešame s upečenými nastrúhanými jablkami, okyslíme citrónovou šťavou, osolíme a premiešame so smotanou. 


		
